**Հ Ի Մ Ն Ա Վ Ո Ր ՈՒ Մ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Կարգավորման ենթակա ոլորտի կամ խնդրի սահմանումը.**

Հայաստանի Հանրապետության բարձր տեխնոլոգիական արդյունաբերության նախարարություն է ներկայացվել Հայաստանի Հանրապետության տարածքային կառավարման և ենթակառուցվածքների նախարարության (այսուհետ՝ Նախարարություն) 07.04.2022թ. NԳՍ/34/8300-2022 գրությունը, որով վերջինս խնդրել է երթուղային ցանցի մոդելավորման և ճանապարհային ցանցի ակտիվների կառավարման և սպասարկման աշխատանքների պլանավորման և վերահսկման ծրագրային համակարգի սպասարկումը հնարավոր դարձնելու և գումար պլանավորելու նպատակով Հայաստանի Հանրապետության տարածքային կառավարման և ենթակառուցվածքների նախարարությանը հանձնել ՀՀ տրանսպորտի, կապի և տեղեկատվական տեխնոլոգիաների նախարարության և «Լոկատոր» ՓԲԸ-ի միջև 2018թ․ սեպտեմբերի 25-ին կնքված N ՏԿՆ-ԳՀԾՁԲ-2018/30 ծառայությունների մատուցման պայմանագրի արդյունքում ստեղծված ծրագրային համակարգը:

**2.** **Կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը.**

«Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» 2019 թվականի մայիսի 8-ի ՀՕ-31-Ն օրենքի ընդունմամբ՝ ենթակառուցվածքների, այդ թվում՝ տրանսպորտի ոլորտի կառավարման լիազորությունը վերապահվել է Նախարարությանը:

Նախարարության վերը նշված գրությունը հիմք ընդունելով՝ Հայաստանի Հանրապետության բարձր տեխնոլոգիական արդյունաբերության նախարարության կողմից մշակվել է «Գույք հետ վերցնելու և ամրացնելու մասին» ՀՀ կառավարության որոշման նախագիծ, որով նախատեսվում է Նախարարությանը փոխանցել երթուղային ցանցի մոդելավորման և ճանապարհային ցանցի ակտիվների կառավարման և սպասարկման աշխատանքների պլանավորման և վերահսկման ծրագրային համակարգը:

**3. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

«Գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**4. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագիծը չի բխում համապատասխան ռազմավարական փաստաթղթերից։